
Acatistul Sfântului mucenic Calinic 
(s.v. 29 iulie / s.n. 11 august) 


CALsIHIC 


d 


Sfinții mucenici Teodota, Calinic şi Serafima (s.v. 29 iulie / s.n. 11 august): 


https://www.academia.edu/43773801/Sfin % C8 % 9Bii_mucenici_Teodota_Calinic_% C8%9 
9i Serafima 29 iulie 


https://archive.org/details/sf.-teodota-calinic-si-serafima 


https://www.slideshare.net/slideshow/sf-teodota-calinic-si-serafima-249948028/249948028 

Materiale despre Sfinţii mucenici Teodota, Calinic şi Serafima: 


https://independent.academia.edu/emystea/Sf-muc-Teodota,-Calinic- Z C8 % 99i-Serafima- 
(29-iul) 


https://archive.org/details/Osteaemy?query=Serafima 


https://www.slideshare.net/steaemy 1/search_my_uploads?type=&new=&ag=Serafima 

La Sfânta Mânăstire Frăsinei are o părticică de oseminte - Sfinte moaşte pe Sfânta 
masă. La 29 iulie se scot sfintele moaşte să le sărute toți. Se citeşte Acatistul şi se 
face colivă de pomenire. Este considerat sfântul „răbdării îndelungate în credință 
neclintită şi peste fire”. Astfel, cei ce au trebuinţă în acest sens îi fac Acatistul mai 
des şi cer atingerea de sfintele moaşte. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 

dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 
După obişnuitul început se zice Troparul din Minei, apoi: 


Condacul 1 

Cel cu numele biruinţei, iubitorule de Hristos, în toată lumea te-ai făcut vestitorul 
credinţei creştine, că prin muceniceasca ta jertfire mare mărturisitor te-ai arătat, 
pentru care și noi te cinstim: Bucură-te, Sfinte mucenic Calinic, biruitoarea cre- 
dință a lui Hristos! 


Icosul 1 

Mărturisirea scrisă cu sângele mucenicesc şi nouă ne-a rămas, Sfinte mare mucenic 
Calinic, prin care şi noi ne încredințăm şi ne întărim în Hristos. 
Bucură-te, mărturie neştearsă a muceniciei creștine; 

Bucură-te, biruinţa păgânilor; 

Bucură-te, surparea idolilor; 

Bucură-te, ieșirea din întunericul cel vechi; 

Bucură-te, luminarea cea prea sfântă; 

Bucură-te, mărturisitorul Împărăției celei de sus; 

Bucură-te, vestitorul lui Hristos; 

Bucură-te, ostaş ales între creștini; 

Bucură-te, cel cu toată virtutea; 

Bucură-te, cel cu râvna tinereții; 

Bucură-te, cel cu tăria bărbăției; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 2-lea 

Prin multe cetăți și sate propovăduind pe Hristos, ai ajuns și în Ancira, cetatea Ga- 
latiei, unde multe suflete la credinţa cea bună ai pescuit şi dar ceresc le-ai făcut, în 
cântarea de: Aliluia! 


Icosul al 2-lea 

Nu te-ai înfricoşat de întunecatul Sacherdon, ighemonul cel aspru, ci cu mare în- 
drăzneală te-ai făcut mărturisitorul credinţei celei noi. 

Bucură-te, zestre de comoară aleasă; 

Bucură-te, odraslă bună; 

Bucură-te, sămânță crescută între spini; 

Bucură-te, că ai încolțit şi în uscăciunea păgână; 

Bucură-te, că udat de apa Hristos, pom ales ai răsărit; 

Bucură-te, că rod înmiit ai făcut; 

Bucură-te, că şi noi din acesta ne hrănim; 

Bucură-te, mucenic de mare cinste; 

Bucură-te, mărturisitor de mare credinţă; 

Bucură-te, al lui Hristos vestitor înfocat; 

Bucură-te, a primilor creştini căpetenie; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 3-lea 
A crezut ighemonul că te va îmblânzi cu momeli şi ispitiri, dar văzând tăria ta, s-a 
mâniat, şi spre multe chinuri și munci a poruncit să te dea, dar tu cântar: Aliluia! 


Icosul al 3-lea 

Spânzurat pe lemn, ţi-ai amintit de crucea lui Hristos, prin care este biruința cea 
mai mare, prin care păcatul s-a călcat și Învierea Lumii s-a făcut. 
Bucură-te, bărbăţie de nimic abătută; 

Bucură-te, de păgâni neînşelat; 

Bucură-te, că pe idoli i-ai surpat; 

Bucură-te, că cinstea lumii a1 lăsat; 

Bucură-te, că lui Hristos pe drumul crucii ai urmat; 

Bucură-te, că te-ai făcut asemenea biruitor; 

Bucură-te, că spre cele cereşti priveai; 

Bucură-te, că pe cele pământeşti săracilor le-ai dat; 

Bucură-te, cel tare cu sufletul; 

Bucură-te, cel răbdător cu trupul; 

Bucură-te, dorire de unire cu Hristos; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 4-lea 
Nevrând să aduci jertfe idolilor mincinoşi, păgânii se întărâtau tot mai mult, dar tu 
de asemenea şi mai mult pe Hristos mărturiseai, în cântarea de: Aliluia! 


Icosul al 4-lea 

De mare foc al iubirii de Dumnezeu te-ai aprins şi cu îndrăzneală peste fire pe 
idolatri îi mustrai, de nu mai ştiau cum să scape de tine. 

Bucură-te, că în bucăţi ai fost tăiat; 

Bucură-te, cel cu căngi ascuţite rupt; 

Bucură-te, că durerile în iubire le prefăceai; 

Bucură-te, că suferința Domnului o dăruiai; 

Bucură-te, că ai slăbit cu tupul, dar nu şi cu sufletul; 

Bucură-te, cel cu credinţa neclintit; 


Ar De Dr dr dr dr Dr dr d Dr Dr dr dr De de dr dr A de dr dr A A 


Xp XP XP IP 3 3 2 2 E IP 3 3 E E E IP 5 IE II IP XXX 


Ar De De De De Dr De e De De de De Dr Dr De De De De De De de e Ar A d 


XP PP 2 0 E IE 3 IP 3 3 3 E IE II IE E XX 


Bucură-te, cel cu dragostea neabătut; 

Bucură-te, cu mărturisirea neoprit; 

Bucură-te, ostaș înfricoşător păgânilor; 

Bucură-te, creştin cu adevărat; 

Bucură-te, creştin de mare laudă; 

Bucură-te, Sfinte mucenic Calinic, biruitoarea credință a lui Hristos! 


Condacul al 5-lea 

S-au înspăimântat toți, că moartea nu te putea atinge, şi nu mai ştiau cu ce chinuri 
să te mai muncească, încât în încălțăminte cu piroane te-au pus să alergi, tu cân- 
tând şi mai tare: Aliluia! 


Icosul al 5-lea 

Cu darul lui Hristos chiar pe cai i-ai întrecut, de se minunau prigonitorii de aşa mi- 
nune, încât mulți la credinţă au trecut. 

Bucură-te, adeverirea credinţei creştine; 

Bucură-te, că pe tirani i-ai certat; 

Bucură-te, că învăţătura lui Hristos ai vestit; 

Bucură-te, că prin fapte credinţa ai dovedit; 

Bucură-te, că te-ai arătat un adevărat credincios; 

Bucură-te, că așa chipul lui Hristos ai căpătat; 

Bucură-te, că te-ai îmbrăcat cu Duhul PreaSfânt; 

Bucură-te, că şi chip ceresc ai primit; 

Bucură-te, că asemenea Îngerilor te-ai dovedit; 

Bucură-te, viteazul cel mare; 

Bucură-te, mucenicul cel de cinste; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 6-lea 

Cu piroanele ascuţite în picioare ai alergat mai tare decât cei ce te sileau, pe cai, să 
fugi, că însetaţi fiind, de tine s-au rugat să scoţi apă din pământ cu puterea lui Hri- 
stos, în cântarea de: Aliluia? 


Icosul al 6-lea 

Tu, cel cu inima bună şi pe prigonitori ai miluit, şi aşa iubirea ţi-ai desăvârşit şi cu 
jertfa mucenicească ai unit-o, spre marea slavă a lui Hristos, iubitorul dumneze- 
1esc. 

Bucură-te, că nici o suferință nu te-a împuținat; 

Bucură-te, că orice chin l-ai putut îndura; 

Bucură-te, că peste fire te-ai dovedit; 

Bucură-te, că chiar moartea ai rușinat; 

Bucură-te, că puterea crucii ai mărturisit; 

Bucură-te, că suferinţa în veselia cea viitoare ai prefăcut; 

Bucură-te, cel cu bărbăţia întreagă; 

Bucură-te, al primilor creştini mare mărturisitor; 

Bucură-te, că pe jertfa ta Biserica s-a întărit; 

Bucură-te, că prin sângele tău și mai mult s-a sfințit; 

Bucură-te, că prin mucenicie temelie neclintită s-a pus; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 7-lea 

Lauda muceniciei tale să nu fie umbrită de împuţinarea noastră, că la tine şi noi 
alergăm, ca la un grabnic ajutător, să biruim şi noi idolii patimilor, prin cântarea 
de: Aliluia! 


Icosul al 7-lea 

Biruitor al înşelării păgâne ai fost, și aşa şi pe noi ne ajută să ieşim din întunecarea 
idolilor ascunşi, ca și noi să te urmăm în muceniceasca luptă duhovnicească. 
Bucură-te, sădirea de taină creştină; 

Bucură-te, sămânţa cea bună pe pământ; 

Bucură-te, rod ce nu se sfârşeşte; 

Bucură-te, ogor fără spini; 

Bucură-te, holdă fără neghină; 

Bucură-te, vas al revărsării dumnezeiești,; 

Bucură-te, dar de sus, 

Bucură-te, dăruire necontenită; 

Bucură-te, prinos pentru Viaţa veşnică; 

Bucură-te, prin care şi noi ne întoarcem la Hristos; 

Bucură-te, prin care și noi ne îndreptăm; 

Bucură-te, Sfinte mucenic Calinic, biruitoarea credință a lui Hristos! 


Condacul al 8-lea 

ȘI noi cu smerenie spre tine venim, şi cu rugăciune cerem să ne fii ocrotitor, împo- 
triva vrăjmaşilor văzuţi și nevăzuţi, care ne muncesc și nu ne slăbesc, nădăjduind 
în cântarea de: Aliluia! 


Icosul al 8-lea 

Mare iubitor de Dumnezeu te știm, şi totodată iubitor de oameni, Sfinte mucenic 
Calinic, nume şi pentru noi bineplăcut, pe care îl cinstim după cuviință. 

Bucură-te, plăcutule al lui Hristos; 

Bucură-te, şi tămăduitorul bolilor noastre; 

Bucură-te, și apărătorul nostru de bântuiala duhunilor rele; 
Bucură-te, că te pleci la plânsul nostru; 

Bucură-te, că ne auzi şi strigarea noastră; 

Bucură-te, că ești milostiv cu cei neputincioşi; 

Bucură-te, că nu te scârbeşti de necurăţiile noastre; 
Bucură-te, bunule în toate înţelegător; 

Bucură-te, Calinic, mucenicul biruinţei; 

Bucură-te, sfântul credinţei atotputernice; 

Bucură-te, sfântul nostru cunoscut; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 9-lea 
Și noi ne luptăm mereu cu păgâneştile patimi, şi aşa şi spre tine nădăjduim, ca de 
ele să ne izbăvim, să cântăm şi noi: Aliluia! 


Icosul al 9-lea 

Tu, cel îmbrăcat cu chipul biruitor al lui Hristos, şi pe noi ne îmbracă cu harul de 
sus, că suntem „go1” şi suferim de frigul amar al păcatelor. 

Bucură-te, slăvitule mucenic; 

Bucură-te, bucuria noastră; 

Bucură-te, şi nădăjduirea cea din nevoi; 

Bucură-te, că prin răbdarea mucenicească dar ai primit; 

Bucură-te, darul tămăduirilor; 

Bucură-te, darul biruinţei; 

Bucură-te, darul îmblânzirii vrăjmașilor; 

Bucură-te, darul potolirii prigonirilor; 

Bucură-te, darul smeririi asupritorilor; 

Bucură-te, darul bunei credinţe; 

Bucură-te, darul iubirii de Dumnezeu; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 10-lea 
Tăindu-ţi-se capul, la cele veşnice ai trecut, dar de noi nu te-ai despărțit, că aproape 
ne ești, în cântarea de: Aliluia! 


Icosul al 10-lea 

O, Sfinte mare mucenic Calinic, mare comoară avem prin sfintele tale moaște, pe 
care cu mare cinste le preţuim, și așa aproape neîncetat te avem. 

Bucură-te, omul lui Dumnezeu; 

Bucură-te, şi omul cinstit al oamenilor; 
Bucură-te, înger crescut din pământ; 
Bucură-te, chip de cer în lume; 

Bucură-te, strălucire de cruce înviată; 
Bucură-te, lumină de biruitoare credință; 
Bucură-te, icoană creştină; 

Bucură-te, închinare adevărată; 

Bucură-te, făche a Bisericii sfinte; 
Bucură-te, candelă nestinsă; 

Bucură-te, laudă neîncetată a lui Dumnezeu; 
Bucură-te, Sfinte mucenic Calinic, biruitoarea credinţă a lui Hristos! 


Condacul al 11-lea 
Ajuns la limanul odihnitor, ca unul ce vrednic ești de odihnă, ştim că nici pe noi nu 
ne dai uitării, şi mai mult, ne pomeneşti în faţa lui Hristos, în cântarea de: Aliluia! 


Icosul al 11-lea 

Sfintele tale moaște ne sunt izvor de mari tămăduiri şi așa nădejde de mare îndrăz- 
neală avem în toate nevoile noastre. 

Bucură-te, cel cinstit de toată creştinătatea; 

Bucură-te, cel vestit în toată lumea; 

Bucură-te, că şi noi te sărbătorim; 

Bucură-te, că şi noi laude îți aducem; 

Bucură-te, bucuria nădejdii, 

Bucură-te, veselia dăruirii; 

Bucură-te, deplinătatea iubirii; 

Bucură-te, împlinirea cea pentru veșnicie; 

Bucură-te, unirea cea nedespărțită; 

Bucură-te, starea față în faţă a Cerului cu Pământul; 

Bucură-te, întâlnirea cu Dumnezeu; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 12-lea 
Venim şi noi cu puţina noastră cinstire, Sfinte mare mucenic Calinic, şi la icoana ta 
ne închinăm lui Hristos, pe care cu totul L-ai iubit, cântând și noi: Aliluia! 


Icosul al 12-lea 

Se bucură Pământul şi se veselește Cerul, că te-ai făcut un adevărat plăcut al lui 
Dumnezeu, implinind astfel menirea făpturii. 

Bucură-te, că înaintea lui Hristos stai; 

Bucură-te, că în Locaşurile cereşti locuieşti; 
Bucură-te, că şi de acolo ne sprijini; 

Bucură-te, că mai mult, cu rugăciunea ne ajuţi; 
Bucură-te, că şi tu ne ceri îndreptarea; 
Bucură-te, că şi tu ne mustri nepăsarea; 
Bucură-te, că adesea chiar ne cerți; 

Bucură-te, că vrei şi pe noi să ne câștigi; 
Bucură-te, o, mucenice, bunul nostru cunoscut; 
Bucură-te, o, sfinte ce ne eşti aproape; 
Bucură-te, sfinte printre toți Sfinţii; 

Bucură-te, Sfinte mucenic Calinic, biruitoarea credinţă a lui Hristos! 


Condacul al 13-lea (de trei ori) 

O, mult pătimitorule, dar şi biruitorule, Sfinte mare mucenice Calinic, din Loca- 
şurile de sus ne ajută şi pe noi cei de jos, ce suntem în mari primejdii şi nevoi, ca şi 
noi să cântăm: Aliluia! 


Se citesc apoi din nou: 


Icosul 1 

Mărturisirea scrisă cu sângele mucenicesc și nouă ne-a rămas, Sfinte mare mucenic 
Calinic, prin care şi noi ne încredințăm şi ne întărim în Hristos. 
Bucură-te, mărturie neştearsă a muceniciei creştine; 

Bucură-te, biruinţa păgânilor; 

Bucură-te, surparea idolilor; 

Bucură-te, ieșirea din întunericul cel vechi; 

Bucură-te, luminarea cea prea sfântă; 

Bucură-te, mărturisitorul Împărăției celei de sus; 

Bucură-te, vestitorul lui Hristos; 

Bucură-te, ostaș ales între creştini; 

Bucură-te, cel cu toată virtutea; 

Bucură-te, cel cu râvna tinereții; 

Bucură-te, cel cu tăria bărbăției; 

Bucură-te, Sfinte mucenic Calinic, biruitoarea credinţă a lui Hristos! 


Condacul 1 

Cel cu numele biruinţei, iubitorule de Hristos, în toată lumea te-ai făcut vestitorul 
credinței creştine, că prin muceniceasca ta jertfire mare mărturisitor te-ai arătat, 
pentru care și noi te cinstim: Bucură-te, Sfinte mucenic Calinic, biruitoarea cre- 
dință a lui Hristos! 

Vieţile Sfinţilor - Pătimirea Sfântului mucenic Calinic 


Sfântul mucenic Calinic s-a născut în părțile Ciliciei şi a fost crescut în religia 
creştină. Venind el în vârsta bărbatului desăvârşit, a văzut mulţi oameni lepădându- 
se de Stăpânul Hristos şi trecând la religia păgână. Deci, întunecându-se ei de 
drăceasca înşelăciune, crezând pietrelor celor fără suflare şi aducând jertfe spurcate 
idolilor, plângea pentru pierderea lor. EI a început a-i învăţa la arătare cunoştinţa 
adevărului, întorcând pe mulţi elini de la rătăcirea lor către Hristos Dumnezeu. 


Deci, mergând prin multe cetăţi şi sate şi propovăduind cuvântul lui Dumnezeu, s-a 
dus în Ancira, cetatea Galatiei, căutând mântuirea sufletelor omeneşti. 


Petrecând el multă vreme acolo şi ostenindu-se întru buna vestire a lui Hristos, a 
câştigat lui Dumnezeu pe mulţi. Apoi, fiind prins de cei necredincioşi, a fost dus la 
judecată înaintea unui ighemon cu numele Sacherdon, om prea aspru şi slujitor 
aprins al diavolilor, vrăjmaşul lui Hristos şi cumplit muncitor al creştinilor. 


Deci, toţi păgânii strigau către judecători, zicând: "Acesta este Calinic, care a venit 
din alte ţări în cetatea noastră şi învaţă poporul să nu aducă jertfe zeilor, nici să li 
se închine lor şi pe mulţi îi duce în urma înşelăciunii sale”. 

Atunci ighemonul, căutând spre dânsul cu iuţime, a început a-l întreba cu glas 
groaznic, zicând: "Pentru ce îndrăzneşti, nebunule nemernic, a răzvrăti popoarele, 
învăţându-le să-şi lase pe zeii care ne fac fericiţi şi pe care îi cinsteşte împăratul şi 
lumea toată? Au doară tu nu înţelegi puterea lor?" 


Iar sfântul i-a răspuns lui cu blândeţe: "Eu sunt robul lui Hristos. Deci, văzând 
poporul ducându-se la pieire, mă doare inima de dânsul şi, pe cât pot, mă 
sârguiesc prin învăţătura cea bună a-l întoarce de la întuneric la lumină şi de la 
pierzare spre mântuire, pentru că în cărţile noastre Stă scris: De va întoarce 
cineva pe cel păcătos de la rătăcirea căii lui, va mântui Suflet de la moarte şi va 
acoperi mulțime de păcate. Deci, aş fi voit să te aduc şi pe tine la lumină, din 
întunecarea diavolească care te-a cuprins şi astfel să te povăţuiesc la calea 
adevărului”. 


Ighemonul, umplându-se de mânie, a zis: "Au doară voieşti să mă lepăd de zei şi să 
cinstesc moartea cea amară, mai bine decât viaţa cea dulce, ascultând cuvintele tale 
nebune? Nu voi face aceasta nicidecum, ci pe tine te voi sili să te închini zeilor 
noştri, căci cumplite chinuri voi pune asupra ta şi voi vedea de va veni Dumnezeul 
tău să te scape din mâinile mele. Nu voi cruța trupul tău, până ce nu vei cunoaşte 
puterea şi stăpânirea zeilor şi până nu le vei aduce lor jertfe”. 


Atunci sfântul a început a-i răspunde cu îndrăzneală, zicând: "Cu aceasta nu vei 
înfricoşa pe robul lui Hristos, căci mie îmi este atât de dorită munca cea pentru 
Dumnezeul meu, precum hrana este dorită celui flămând. Deci, nu zăbovi 
îngrozindu-mă cu cuvinte, ci începe muncirea ta asupra mea. lată, trupul meu 
Stă înaintea ta şi este gata la munci, având în sufletul său pe Dumnezeu care ne 
pregăteşte, mie mântuire, iar ţie pierzare”. 


Ighemonul, umplându-se şi mai mult de mânie, a zis: "O, ticălosule, cum îndrăz- 
neşti să mă cerți pe mine cu nişte cuvinte ca acestea? Mă jur pe zei, că nu te voi 
milui, ci voi despărți carnea de pe oasele tale şi toată munca o voi aduce asupra ta, 
până ce te voi pierde cu o moarte cumplită". 


Sfântul a răspuns: "O, om necurat, mai mult decât toţi oamenii cei necuraţi, pâ- 
nă când vei cheltui vremea în deşert, iuţindu-te cu mânie şi nesăvârşindu-ţi 
fapta? Munceşte-mă odată şi vei vedea bărbăţia şi răbdarea nevoitorului lui 
Hristos, care aşteaptă să ia de la Mântuitorul său cununa biruinţei”. 


Atunci ighemonul a poruncit ca, dezbrăcând şi întinzând pe mucenic la pământ, să- 
| bată cu vine de bou fără cruţare. Astfel au bătut pe sfânt multă vreme. 

Apoi propovăduitorul strigă: "Calinic, cunoaşte pe zei, cheamă-i pe ei, căci aceia te 
vor scăpa de munci!" 


Sfântul mucenic, fiind chinuit, îşi bătea joc de ighemon şi de muncile lui. El stri 
către dânsul, zicând: 


Ighemonul a dat poruncă apoi să-l spânzure pe mucenic de un lemn de muncă şi să- 
i strujească trupul cu piepteni de fier. Şi astfel i-au strujit trupul până la oase. 


Răbdând el toate acestea ca în trup străin, râdea de muncirea păgânilor şi zicea 
către ighemon: 


După aceasta, pogorând de la muncire pe pătimitorul lui Hristos, ighemonul a 
poruncit să încalțe pe mucenic cu încălțăminte de fier care avea piroane ascuţite. Și 
astfel să-l ducă pe el la cetatea Gangra, care era departe de cetatea Ancira, ca la 80 
de stadii şi acolo să-l ardă cu foc, fiindcă în acea cetate Sfântul Calinic întorsese 
mulți oameni la Hristos şi voia ca aceia să-i vadă sfârşitul lui şi să se teamă. 


Deci, cumplitul ighemon a dat pe slujitorul lui Hristos, ostaşilor celor nemilostivi 
ai săi, poruncindu-le să alerge pe cai iuți, iar pe mucenic să-l silească să alerge 
înaintea cailor şi să-l bată cu bice. Sfântul, fiind încălţat în încălțămintele cele cu 
piroane, umbla ca şi cum nu simţea durerea din rănirea picioarelor şi cânta psalmul 
lui David: “Aşteptând, am aşteptat pe Domnul. El a privit la mine şi a auzit 
rugăciunea mea. El m-a scos din groapa patimilor şi din tina noroiului. El a pus pe 
piatră picioarele mele şi a îndreptat paşii mei.” 


Deci, mergând în calea ce i se poruncise, a întrecut în alergare chiar şi cau. După 
ce a alergat 60 de stadii şi au ajuns la un loc ce se chema Matrica, ostaşii au însetat 
foarte mult, din pricina arşiţei soarelui, căci era luna lui iulie. Negăsindu-se apă în 
cale, au început a slăbi de sete şi caii lor abia mai suflau. 


Fiind ei aproape de sfârşit au zis cu lacrimi către Sfântul Calinic: "Robul adevă- 
ratului Dumnezeu, miluieşte-ne pe noi, deznădăjduiţii de viaţa noastră, şi roagă-te 
Dumnezeului tău, ca să ne dea apă şi să nu murim. Căci noi am auzit, că Dumne- 

zeul tău toate le poate face. Deci, să nu pomeneşti răutăţile făcute de noi ţie, căci 
nu de voia noastră te-am muncit, ci din porunca ighemonului”. 


Sfântul Calinic, văzându-i topindu-se de sete, s-a milostivit spre ei şi, vrând să 
facă bine vrăjmaşilor săi, s-a oprit lângă o piatră ce se întâmplase în cale şi, 
ridicându-şi ochii spre cer, s-a rugat, zicând: 


Astfel rugându-se el, îndată a izvorât din piatra aceea izvor de apă vie, încât toţi au 
băut şi s-au răcorit şi cu glas mare strigau: "Mare şi mai minunat decât toţi zeii este 
Dumnezeul creştinilor!" 


Deci, izvorul acela n-a încetat de atunci a izvori apa, spre pomenirea minunii lui 
Dumnezeu, care s-a făcut cu rugăciunile mucenicului. 


Ostaşii şi dobitoacele lor, adăpându-se din izvorul care a curs cu minune din destul, 
au trecut înainte fără osteneală depărtarea căii care le rămăsese şi au ajuns la 
cetatea Gangra. Fi n-au voit să dea morţii pe Sfântul Calinic, făcătorul lor de bine, 
care 1-a scăpat pe cale; însă temându-se de moarte, din partea voievodului, au făcut 
fără de voie porunca lui. 


Deci, arzând un cuptor de foc, au pus pe mucenic aproape de văpaia cuptorului 
care ardea. El, bucurându-se şi veselindu-se, s-a însemnat cu semnul Sfintei Cruci 
ŞI s-a rugat, zicând: 


Zicând aceasta, a intrat în mijlocul cuptorului de foc şi culcându-se şi-a dat 
sfântul său suflet în mâinile lui Dumnezeu. 


Apoi, stingându-se cuptorul, s-a găsit cinstitul său trup nevătămat de foc, pe care, 
luându-l, l-au îngropat cu cinste cuvioasă, slăvind: pe Tatăl şi pe Fiul şi pe Sfântul 
Duh, pe unul Dumnezeu în Treime, căruia şi de la noi să-l fie cinste şi slavă, acum 
ŞI pururea şi în vecii vecilor. Amin. 

